Document ID: 31983R0810

Komisijos reglamentas (EEB) Nr. 810/83
1983 m. balandžio 5 d.
dėl prekių klasifikavimo tam tikrose Bendrojo muitų tarifo pozicijose ir subpozicijose
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad būtų vienodai taikoma Bendrojo muitų tarifo nomenklatūra [1], su paskutiniais pakeitimais, padarytais Graikijos stojimo aktu, ypač į jo 3 straipsnį,
kadangi, siekiant užtikrinti, kad būtų vienodai taikoma bendrojo muitų tarifo nomenklatūra, turi būti nustatytos šių prekių tarifinio klasifikavimo nuostatos:
1) keraminė kiaulės pavidalo taupyklė, apie 15 cm ilgio ir 9 cm aukščio, puošta gėlių ornamentu, nugarėlėje turinti plyšį monetoms mesti ir minkštą guminį kamštelį ant dugno esančiai apvaliai skylutei, per kurią galima išimti monetas, užkimšti;
2) keraminė senio (elgetos) statulėlės pavidalo taupyklė, apie 18 cm aukščio, pieštu veidu ir drabužiais, turinti plyšį monetoms mesti ir minkštą guminį kamštelį ant dugno esančiai apvaliai skylutei, per kurią galima išimti monetas, užkimšti;
3) keraminė pingvino pavidalo taupyklė, apie 30 cm aukščio, nugarėlėje turinti plyšį monetoms mesti, o apačioje pakabinamą spynelę;
4) plastikinė pingvino pavidalo taupyklė, apie 16 cm aukščio, su raudonu šaliku, nugarėlėje turinti plyšį monetoms mesti;
5) dažyta medinė stilizuotos vaiko figūros pavidalo taupyklė, apie 16 cm aukščio, sudaryta iš cilindro formos talpyklos, turinčios plyšį monetoms mesti, ir iš viršaus pritvirtinto medinio kaiščio, kurį galima ištraukti norint išimti monetas ir kuris yra pritvirtintas prie trijų rutulių, vaizduojančių rankas ir linksinčią galvą;
6) metalinė raudonai dažyta miniatiūrinės pašto dėžutės pavidalo taupyklė (apie 12 cm aukščio, dugno matmenys - maždaug 5 × 6 cm), nugarėlėje turinti kabinti ant sienos skirtą skylutę, o iš priekio - plyšį monetoms mesti ir dureles su spyna;
kadangi Tarybos reglamento (EEB) Nr. 950/68 [2] su paskutiniais pakeitimais, padarytais Reglamentu (EEB) Nr. 604/83 [3] priede pateikiamo bendrojo muitų tarifo 69.13 pozicijoje, inter alia, išvardytos statulėlės ir kiti dekoratyvieji dirbiniai, 97.02 pozicijoje - lėlės, 97.03 pozicijoje - inter alia, kiti žaislai, 39.07 pozicijoje - dirbiniai iš plastikų, aprašytų 39.01-39.06 pozicijose, 44.27 pozicijoje - inter alia, dekoratyvieji arba kiti ornamentuoti dirbiniai iš medienos, 73.40 pozicijoje - kiti dirbiniai iš geležies arba plieno, ir 83.06 pozicijoje - inter alia, dekoratyvieji dirbiniai, turintys metalo pagrindą; kadangi klasifikuojant pirmiau išvardytas prekes galima taikyti pirmiau minėtas pozicijas;
kadangi šios prekės, atsižvelgiant į jų modelį ir naudojimo paskirtį, neturi nei esminių žaislo savybių, nei, kalbant apie 2-5 punktus, lėlės savybių; kadangi, remiantis 69 skirsnio 2 pastabos f punktu, 39 skirsnio 1 pastabos q punktu, 44 skirsnio 1 pastabos o punktu arba XV skyriaus 1 pastabos m punktu, 1, 2 ir 3 punktuose, 4 punkte, 5 punkte ir 6 punkte išvardytiems dirbiniams yra taikomi atitinkamai 69, 39 ir 44 skirsniai arba XV skyrius; kadangi 6 punkte aprašyta prekė neturi patalpose skirto naudoti dekoratyviojo dirbinio savybių, panašių į Muitinių bendradarbiavimo tarybos nomenklatūros aiškinamųjų pastabų 83.06 subpozicijos A punkte išvardytų smulkių dailės dirbinių arba ant sienų kabinamų dekoratyviųjų dirbinių savybes;
kadangi pirmųjų penkių aptariamų dirbinių forma ir puošyba suteikia dekoratyviesiems dirbiniams būdingų savybių; kadangi nei jų matmenys, nei taupyklės funkcija nekeičia dekoratyviesiems dirbiniams būdingų savybių; kadangi todėl pirmieji trys dirbiniai turi būti klasifikuojami 69.13 pozicijoje; ketvirtasis 39.07 pozicijos B subpozicijos V punkto d papunktyje, o penktasis 44.27 pozicijos B subpozicijoje; kadangi šeštasis dirbinys, kurį galima prilyginti dėžėms, dėklams, ledinukų dėžutėms ir kitoms talpykloms, nurodytoms Muitinių bendradarbiavimo tarybos nomenklatūros aiškinamosios pastabos dėl 73.40 pozicijos B subpozicijos 3 punkte, turi būti klasifikuojamas tos pozicijos B subpozicijoje;
kadangi šiame reglamente numatytos priemonės atitinka Bendrojo muitų tarifo nomenklatūros komiteto nuomonę,
PRIĖMĖ ŠĮ REGLAMENTĄ:
1 straipsnis
Toliau aprašytos prekės klasifikuojamos kitoje skiltyje greta nurodytoje bendrojo muitų tarifo pozicijoje arba subpozicijoje:
1.Keraminė kiaulės pavidalo taupyklė, apie 15 cm ilgio ir 9 cm aukščio, puošta gėlių ornamentu, nugarėlėje turinti plyšį monetoms mesti ir minkštą guminį kamštelį ant dugno esančiai apvaliai skylutei, per kurią monetas galima išimti, užkimšti: | 69.13Statulėlės ir kiti dekoratyvieji dirbiniai, asmeniniai papuošalai; baldų reikmenys |
2.Keraminė senio (elgetos) statulėlės pavidalo taupyklė, apie 18 cm aukščio, pieštu veidu ir drabužiais, turinti plyšį monetoms mesti ir minkštą guminį kamštelį ant dugno esančiai apvaliai skylutei, per kurią monetas galima išimti, užkimšti: | 69.13Statulėlės ir kiti dekoratyvieji dirbiniai, asmeniniai papuošalai; baldų reikmenys |
3.Keraminė pingvino pavidalo taupyklė, apie 30 cm aukščio, nugarėlėje turinti plyšį monetoms mesti, o apačioje pakabinamą spynelę: | 69.13Statulėlės ir kiti dekoratyvieji dirbiniai, asmeniniai papuošalai; baldų reikmenys |
4.Plastikinė pingvino pavidalo taupyklė, apie 16 cm aukščio, su raudonu šaliku, nugarėlėje turinti plyšį monetoms mesti: | 39.07Dirbiniai, pagaminti iš 39.01-39.06 pozicijose išvardytų medžiagų:B.KitiV.Iš kitų medžiagų:d)Kiti |
5.Dažyta medinė stilizuotos vaiko figūros pavidalo taupyklė, apie 16 cm aukščio, sudaryta iš cilindro formos talpyklos, turinčios plyšį monetoms mesti, ir iš viršaus pritvirtinto medinio kaiščio, kurį galima ištraukti norint išimti monetas ir kuris yra pritvirtintas prie trijų rutulių, vaizduojančių rankas ir linksinčią galvą: | 44.27Mediniai toršerai, stalinės lempos ir kiti apšvietimo įrenginiai; mediniai baldai, nepriskiriami 94 skirsniui; medinės papuošalų dėžutės, cigarečių dėžutės, padėklai, vaisių dubenys, dekoratyvieji dirbiniai ir kiti ornamentuoti dirbiniai; mediniai valgomųjų įrankių, piešimo arba smuikų dėklai ir panašios medininės dėžės; mediniai asmeninio naudojimo dirbiniai arba papuošalai, paprastai nešiojami kišenėje, rankinėje arba ant kūno; pirmiau išvardytų dirbinių medinės dalys:B.Kiti |
6.Metalinė raudonai nudažyta miniatiūrinės pašto dėžutės pavidalo taupyklė (apie 12 cm aukščio, dugno matmenys - maždaug 5 × 6 cm), nugarėlėje turinti kabinti ant sienos skirtą skylutę, o iš priekio - plyšį monetoms mesti ir dureles su spyna: | 73.40Kiti dirbiniai iš geležies arba plienoB.Kiti |
2 straipsnis
Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1983 m. balandžio 5 d.

Labels: 3
1